Dag Sinterklaas Voorleesboek, Hugo Matthysen - Hardback - 9789401471268 | AKO boeken
Recensie achterlatenDag Sinterklaas Voorleesboek NG Kerk Groblersdal - Onderlinge Sorgbediening
You are here: Bedieninge » Onderlinge Sorgbediening
Senior Burgers | CMR | Siekes | Alimentasie | Avontuurgroep | Trauma | Werkbank
Die Onderlingesorg-bediening, naas die Aanbiddings- en Getuienisbediening, is een van die drie bedieninge in ons gemeente wat op die terrein van omgee vir mekaar werk. Die drie bedieninge sorteer onder die Ondersteuningsbediening.
Die bediening bestaan uit verskeie diensgroepe wat die volgende terreine behartig:
Gesellighede en uitstappies word gereël vir bejaardes en gestremdes in samewerking met die Avontuurgroep.
Joep en Miriam Joubert Tel: 083 315 0166
Die CMR is 'n welsynsorganisasie wat deur die NG kerk gestig is. CMR, (Christelike Maatskaplike Raad) lewer sedert 1972 'n professionele diens in die landdrosdistrik van Groblersdal wat Loskopdam, Toitskraal, Marble Hall en Arabiedam insluit.
CMR lewer die volgende dienste:-
Kinderhofsake waar kinders in pleegsorg, Kinderhuise of Nywerheidskole geplaas word.
Rehabilitasie-ondersoeke waar alkoholiste vir langtermyn behandeling gekomiteer word.
Aannemingsdienste in die vorm van stiefoueraanneming en nie-openbaarmakende aannemings.
Toesig- en beheeraangeleenthede na egskeidings.
Voorkomingsdienste by gesinne wat ouerleiding en huweliksberading insluit.
Terapeutiese dienste: Die dienste word gelewer aan kinders ten opsigte van molestering, mishandeling en geweld.
Die CMR lewer in samewerking met die NG Kerk en ander organisasies 'n armsorgdiens. Versoeke om
finansiële bystand word ondersoek en geëvalueer. Indien 'n saak meriete het, word hulp verleen.
Erika Oosthuizen Tel: (013) 262 3185
Groblersdal-siekteondersteunersgroep - Kanker.
Die vrywillige werkers van KANSA in Groblersdal staan bekend as die Groblersdal-siekte-ondersteunersgroep: Kanker. Hulle is 'n groepie van ongeveer 12 dames wat vrywillige liefdadigheidswerk doen onder kankerpasiënte, asook ander pasiënte, maar veral ook bejaardes.
Elthea Appelgrein Tel: (013) 262 2723
Susie du Toit Tel: (013) 262 2860
Hulp word verleen aan enige lidmaat wat in een of ander noodsituasie of krisis beland.
Aanmelding kan skriftelik deur gemeentelede by die kerkkantoor of aan enige lede van die
Alimentasie-diensgroep gegee word.
'n Behoeftebepaling word so spoedig moontlik deur die Maatskaplike werker gedoen.
Die diensgroep vergader dringend indien nodig en bespreek die aansoek en vorm van
Hulpverlening word hierna so gou moontlik uitgevoer.
Elsje de Wet Tel: (013) 262 4207 (Kerkkantoor)
Hierdie diensgroep spits hom daarop toe om God te leer ken in die natuur en 'n groter waardering en liefde vir die natuur aan te kweek. Avontuuruitstappies vir gesinne word na verskillende plekke onderneem. Sterrekyk, bosbraai, kampe, pa- en seunavontuurtogte, gesinskampe in die Krugerwildtuin, ander wildtuine en natuurreservate word onderneem.
Joep Joubert Tel: 083 315 0166
Trauma - Ondersteuningsgroep
Vir getraumatiseerdes ten opsigte van alle traumatiese belewenisse soos bv. egskeidings, kapings, geweld, roof, dood ens. Kontak die kerkkantoor.
'n Werkbank is tot stand gebring waar werklose persone hul besonderhede kan opgee. Persone en instansies wat vakatures aanbied, kan dan geskakel word om kontak te bewerkstellig. Kontak die kerkkantoor.
Vorige bladsy: Ondersteuningsdienste
Volgende bladsy: Kruisrivier